armvectores/hy_wikipedia_2023 huggingface dataset:
Ամառային մարդիկ

«Ամառային մարդիկ» (ռուս.՝ «Летние люди»), Սերգեյ Ուրսուլյակի գեղարվեստական ֆիլմը, որը նկարահանվել է 1995 թվականին Մաքսիմ  Գորկու «Հովեկներ» պիեսի հիման վրա։ Պրեմիերան կայացել է 1995 թվականի հոկտեմբերի 20-ին Կինոկենտրոնում։


== Սյուժե ==
Ֆիլմում ներկայացվում է մեկ օր ամառանոցային գյուղի կյանքից 20-րդ դարի սկզբին։ Այդտեղ եկել են մտավորականության ներկայացուցիչներ։ Ավարտվում է ամառային օրը, որը հագեցած է թեթև սիրախաղով, ոչինչ չպարտադրող խոսակցություններով, խնջույքներով, կատակային խաղերով։ Երեկոյանում է։ Հերոսներից յուրաքանչյուրը թաքցնում է իր դրաման, որ ևս մի քիչ, ու տեղի կունենա ողբերգություն։ Մանավանդ որ չարացած գյուղացիներն արդեն մտադրվել են հրդեհել իրենց տերերի տները։


== Արձագանքներ ==
«Ինձ թվում է, որ Սերգեյը (Ուրսուլյակ) գտել է անսպասելի քայլ Գորկու այդ պիեսի բացահայտման մեջ։ Սա լուրջ Գորկին չէ, սա Չեխովը չէ սա Միխալկովի «Մեխանիկական դաշնամուրը» չէ։ Այդ քայլը խաղերն են, իրականության ու անիրականության խաղերը»,– Սերգեյ Մակովեցկի։


== Դերերում ==


== Նկարահանող խումբ ==
Սցենարի հեղինակ՝ Սերգեյ Ուրսուլյակ
Ռեժիսոր՝ Սերգեյ Ուրսուլյակ
Բեմադրող օպերատոր՝ Սերգեյ Յուրիզդիցկի
Բեմադրող նկարիչ՝ Գեորգի Կրոպաչյով
Հագուստների նկարիչներ՝ Ալեքսեյ Կամիշով, Ելենա Ստանկեևա
Կոմպոզիտոր՝ Միքայել Թարիվերդիև
Երգերի կատարող՝ Յուրի Մորֆեսսի
Պրոդյուսեր՝ Օլեգ Կապանեց


== Մրցանակներ և պարգևներ ==
Մրցանակ լավագույն օպերատորական աշխատանքի համար (Ս. Յուրիզդիցկի) և Կինոքննադատների գիլդիայի մրցանակ «Կինոշոկ-95» կինոփառատոնում (Անապա)
«Դասական ստեղծագործության ժամանակակից ընթերցանության և կինեմատոգրաֆիական բարձր մշակույթի համար» մրցանակ «Գրականություն և կինո-96» կինոփառատոնում (Գատչինա)
1995 թվականի Կինոմամուլի մրցանակ տարվա լավագույն դերասաններին (Ս. Մակովեցկի «Պիես ուղևորի համար», «Ամառային մարդիկ», «Գնացքի ժամանումը» ֆիլմերում կատարած դերերի համար, կիսել է Ե. Միրոնովի հետ)։


== Ծանոթագրություններ ==
Ան-26-ի աղետը Գյումրիում

Ան-26 ինքնաթիռի աղետը Գյումրիում. ավիավթար, որ տեղի է ունեցել 1993 թվականի դեկտեմբերի 26-ին` Գյումրիի օդանավակայանում, ռուսական «Կուբանի ավիաուղիներ» ավիաընկերության Ան-26 ինքնաթիռի վայրէջքի ժամանակ։ Ավիավթարի արդյունքում զոհվել է 35 մարդ։


== Ինքնաթիռը ==
Մակնիշը - Ան-26Բ
Կողային համարանիշը - RA-26141
Գործարանային համարը - 12903
Սերիական համարը - 129-03
Արտադրությունը - 1983թ.


== Աղետի պատմությունը ==
Ան-26 ինքնաթիռն իրականացնում էր կոմերցիոն չվերթ Կրասնոդարից Գյումրի։ Ուղեբեռի ընդհանուր քաշը կազմում էր 2900 կգ` ներառյալ երկու ՎԱԶ-2121 «Նիվա» մակնիշի ավտոմեքենաները։ Ինքնաթիռի անձնակազմը բաղկացած էր հինգ հոգուց։ Համաձայն անձնակազմի կողմից ստացված եղանակի մասին տեղեկատվության, Գյումրիում ամպամած էր և մառախուղ, տեսանելիությունն իջել էր մինչև 200, իսկ ուղղահայաց տեսանելիությունը` 60 մետր։ Այնուամենայնիվ ինքնաթիռի հրամանատարը թռիչքի որոշում է կայացրել։ Մոսկվայի ժամանակով ժամը 17։30-ին ինքնաթիռը պատրաստ էր թռիչքի։ Անձնակազմը շարժիչը միացնելու թույլտվություն է խնդրել կարգավարից, սակայն վերջինս արգելել է, պատճառաբանելով, որ դա թռիչքների ղեկավարի ցուցումն է։ Ինչպես հետագայում պարզվել է, այդ հրահանգը կարգավարը տվել էր` ցանկանալով ինքնաթիռ նստեցնել անտոմս ուղևորների։ Մինչ ինքնաթիռը կանգնած է եղել, կարգավարի ջանքերով օդանավ են բարձրացել ևս ութ ուղևորներ` իրենց ուղեբեռներով։ Երբ ինքնաթիռը սկսել է շարժվել, այդ ընթացքում օդանավ են բարձրացել ևս 13 ուղևոր։ Արդյունքում ինքնաթիռի ծանրաբեռնվածության հաշվարկային քաշը կազմել է 5628 կգ, որի պատճառով թռիչքային քաշն արդեն կազմել է 26246 կգ, այսինքն արդեն իսկ առկա է եղել 2246 կգ-ով գերբեռնվածություն` թույլատրված 24000 կգ-ի փոխարեն։
Ժամը 18։46-ին ինքնաթիռը հինգ անձնակազմի անդամներով և արդեն 31 ուղևորներով թռիչք է իրականացրել։ Մոտենալով Գյումրու օդանավակայանին, ինքնաթիռն զբաղեցրել է 4500 մ բարձրություն։ Կարգավարը փոխանցել է, որ օդանավակայանում տեսանելիությունն ընկել է մինչև 400 մետրով, իսկ օդակայանի ճնշումը` 642 մմ սնդիկի սյուն, որից հետո թույլ է տվել իջնել` վայրէջք կատարելու։ Եվ անձնակազմը, և կարգավարը տեղյակ էին, որ եղանակային պայմանները ցածր են մինիմումից, այնուամենայնիվ ինքնաթիռը գնացել է վայրէջքի։ Ինքնաթիռից զեկուցել են նաև 640 մմ սնդիկի սյուն ճնշման վերաբերյալ, որը քիչ էր կարգավարի հայտնած ճնշումից` 642 մմ սնդիկի սյուն, ինչի պատճառով բարձրաչափերի ցուցմունքը 26 մետրով բարձր էր։ Սակայն կարգավարը չի ուղղորդել անձնակազմին։ Հետագայում, քննության ընթացքում պարզվել է, որ անձնակազմը բարձրությունը չափել է ռադիոբարձրաչափով, որը օդակայանի ճնշման հետ կապված չէ և այդ իսկ պատճառով բարձրաչափերի սխալ կարգավորումը թռիչքի ելքի վրա չի ազդել։
Անձնակազմի հրամանատարի գործած մի շարք սխալների, ինքնաթիռի գերծանրաբեռնված լինելու և արագության կորստի պատճառով, ժամը 20։57։01-ին, 60° աջ կողաթեքումով, 20 մ/վ ուղղահայաց և թռիչքային 150 կմ/ժ արագությամբ, ինքնաթիռը ցած է ընկել` թռիչքուղուց ձախ։ Հարվածից հետո ինքնաթիռը ամբողջովին կործանվել է ու այրվել։ Ուղևորներից մեկը ծանր վնասվածքներ էր ստացել, սակայն ողջ էր մնացել, իսկ մյուս 35 հոգին (30 ուղևոր և 5 անձնակազմի անդամ) զոհվել էին։


== Ծանոթագրություններ ==
Բերեկ

Բերեկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(1407) Լինդելյոֆ

(1407) Լինդելյոֆ (անգլ.՝ Lindelof), աստերոիդ աստերոիդների հիմնական գոտում։ Հայտնաբերվել է 1936 թվականի նոյեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,765423 ա. մ., առավելագույնը մոտենում է 1,9881 ա. մ. հեռավորության վրա և հեռանում 3,5428 ա. մ.։ Արեգակի շուրջ մեկ ամբողջական պտույտ է կատարում 1679,74 երկրային օրվա ընթացքում, իր ուղեծրով շարժվելով միջինում 0,214319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1407) Լինդելյոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրոսկմելեն

Գրոսկմելեն  (գերմ.՝ Großkmehlen), կոմունա Գերմանիայում, Բրանդենբուրգի հողատարածքում։
Գտնվում է Վերին Շպրեվալդ Լաուզիցի շրջանի կազմում։ Ենթարկվում է Ալտ Ալտդյոբրեն կառավարությանը։ Բնակչությունը կազմում է 1182 մարդ (ըստ 2010 թվականի դեկտեմբերի 31-ի)։ Տարածքը կազմում է 13,75 կմ²։ Պաշտոնական կոդ՝ 12 0 66 104։


== Ծանոթագրություններ ==


== Արտաքին հղումներ ==
Պաշտոնական էջ
(2763) Ջինս

(2763) Ջինս (անգլ.՝ Jeans), աստերոիդ աստերոիդների հիմնական գոտում։ Հայտնաբերվել է 1982 թվականի հուլիսի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,40376 ա. մ., առավելագույնը մոտենում է 1,882 ա. մ. հեռավորության վրա և հեռանում 2,9255 ա. մ.։ Արեգակի շուրջ մեկ ամբողջական պտույտ է կատարում 1361,24 երկրային օրվա ընթացքում, իր ուղեծրով շարժվելով միջինում 0,264465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,54° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2763) Ջինս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Մարտեն դը Բլանի

Սեն Մարտեն դը Բլանի (ֆր.՝ Saint-Martin-de-Blagny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 13.95 մարդ/կմ²։ Բնակավայրը զբաղեցնում է 8.89 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 90 աշխատունակ (15-64 տարեկան)  բնակիչ, որոնցից ակտիվ էին 59-ը, իսկ ոչ ակտիվները` 31։ Ակտիվության ցուցանիշը կազմում է 65,6 %։ 59 աշխատունակ մարդկանցից աշխատել է 53 անձ (31 տղամարդ և 22 կին)։ Գործազուրկ են եղել 6 անձ (2 տղամարդ և 4 կին)։ 31 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աշոտ Խաչատրյան (ֆուտբոլիստ)

Անվան այլ կիրառումների համար տե՛ս՝ Աշոտ Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Աշոտ Սուրենի Խաչատրյան (օգոստոսի 3, 1959(1959-08-03), Հայաստան), հայ ֆուտբոլիստ (կենտրոնական պաշտպան), միջազգային կարգի սպորտի վարպետ։
Աշոտ Խաչատրյանը տակտիկապես հմտորեն գործող, իր օղակի խաղացողներին օգնության հասնող, գրոհներին հաճախակի մասնակցող, հեռվից ուժեղ և դիպուկ հարվածների տիրապետող ֆուտբոլիստ է։
1976, 1978-91 թթ. Երևանի «Արարատի» կազմում հանդես է եկել ԽՍՀՄ առաջնության բարձրագույն խմբում։ Անցկացրել է 366 խաղ, խփել 21 գոլ։
ԽՍՀՄ հավաքականի կազմում աշխարհի երիտասարդական առաջնության արծաթե մեդալակիր (1979), Եվրոպայի երիտասարդական առաջնության հաղթող (1980), Եվրոպայի պատանեկան առաջնության հաղթող (1978), և բրոնզե մեդալակիր (1977)։
Հանդես է եկել նաև ԽՍՀՄ օլիմպիական հավաքականում (4 խաղ)։ Հետագայում խաղացել է Ֆրանսիայում, որտեղ կատարել է նաև մարզչական աշխատանք։
1999 թ. եղել է Արարատի «Ցեմենտ» թիմի գլխավոր մարզիչ։


== Ծանոթագրություններ ==
Ծառայողական պարտականությունները կատարելիս զոհված իրավապահների հուշարձան (Մոսկվա)

Ծառայողական պարտականությունները կատարելիս զոհված իրավապահների հուշարձան (ռուս.՝ Памятник солдатам правопорядка, погибшим при исполнении служебного долга), հուշարձան Ռուսաստանի մայրաքաղաք Մոսկվայում։ Տեղադրվել է 1994 թվականին Տրուբնայա հրապարակում։ Հուշարձանի հեղինակներն են քանդակագործ Անատոլի Բիչուկովը, ճարտարապետ Անատոլի Կլիմոչկինը։ Հուշարձանի ընդհանուր բարձրությունը 32,5 մետր է։ Հուշարձանը պատկանում է «քաղաքային քանդակ» կատեգորիային։


== Նկարագրություն ==
Հուշարձանը նման է հայտնի Ալեքսանդրի սյանը, որը կանգնած է Սանկտ Պետերբուրգի Դվորցովայա հրապարակում։ Այն կարմիր ողորկ գրանիտից պատրաստված բարձր սյուն է։ Սյունը պսակվում է բրոնզե դորական խոյակով, որի վրա կանգնած է Սուրբ Գևորգի բրոնզե քանդակը, որը նիզակով խոցում է օձին։ Սյան հիմքում գրանիտե պատվանդան է, որի չորս նիստերից յուրաքանչյուրին բրոնզե խորաքանդակներ են։
«Պիետա» խորաքանդակի դիմերեսին պատկերված է սգավոր մայրը, որը ձեռքերին պահել է զոհված որդուն։ Շուրջը կանգնած են զինվորներ։ Ավելի վեր` սյան դիմերեսին, վրադիր բրոնզե տառերով արված է հետևյալ մակագրությունը. «Շնորհակալ Ռուսաստանը` ծառայողական պարտականությունների կատարման ժամանակ զոհված իրավապահ զինվորներին»։
Ըստ քանդակագործ Անատոլի Բիչուկովի` այս հուշարձանով ինքը ցանկացել է փոխանցել այն միտքը, որ «Ռուսաստանը հզոր է  և մեծ, կա և կլինի»։ Հուշարձանը ծառայել է Մոսկվայի միջազգային կինոփառատոնի մրցանակի նախատիպ։
Ամեն տարի նոյեմբերի 10-ին Ներքին գործերի մարմինների աշխատողի օրը հուշարձանի մոտ ծաղիկներ են տեղադրվում։


== Պատկերասրահ ==


== Ծանոթագրություններ ==


== Գրականություն ==
Памятники монументального искусства Москвы: справ. изд. / Департамент культурного наследия г. Москвы. — М.: ООО «Милк Эдженси», 2016. — 404 с.: с. 264. ISBN 978-5-9907078-1-8.
Ֆրոլ (գյուղ, Գրյազովեցկի շրջան)

Ֆրոլ (ռուս.՝ Фрол), գյուղ Ռուսաստանի Վոլոգդայի մարզի Գրյազովեցկի շրջանի կազմում։
Բնակչությունը 2002 թվականին գրանցված տվյալներով կազմում էր 374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբյան (այլ կիրառումներ)

Աբյան կարող է վերաբերել՝

Աբյան, Օսմանյան կայսրության Տրապիզոնի վիլայեթի Յոմուրայի գավառում գտնվող Աբիոն գյուղի անվանումներից։
Աբյան, հայկական ազգանուն։
Խորհրդա-եգիպտական հարաբերություններ

Խորհրդա-դանիական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Եգիպտոսի Արաբական Հանրապետության միջև։ 

Դիվանագիտական հարաբերությունները հաստատվել են 1943 թվականին։ Եգիպտոսում միապետության անկումից հետո, 1950-ական թվականների սկզբին, ստորագրվեցին համաձայնագրեր առևտրի և վճարումների (1953) մասին։ 1956 թվականի համատեղ կոմյունիկեում կողմերը արտահայտվեցին բազմակողմանի համագործակցության օգտին։ Սուեզի ճգնաժամի (1956) ժամանակ Խորհրդային Միությունը սատարեց Եգիպտոսին, իսկ Նիկոլայ Բուլգանինը Իսրայելի նախագահ Բեն Գուրիոնին մեղադրեց «եվրոպական գաղութատիրությանն» աջակցելու մեջ։ 

Հետագայում կնքվեցին համաձայնագրեր «ատոմային էներգիան խաղաղ նպատակներով օգտագործելու ասպարեզում» համագործակցության (1956), մշակութային, համագործակցության (1957), տնտեսական և տեխնիկական համագործակցության (1958), կանոնավոր օդային հաղորդակցության, Ասուանի ամբարտակի առաջին հերթի շինարարությանը տնտեսական և տեխնիկական օժանդակություն ցույց տալու, Եգիպտոսին երկարաժամկետ վարկ տրամադրելու (1958), Ասուանի ամբարտակի կառուցումն ավարտելու (1960), նոր երկարաժամկետ վարկ տրամադրելու (1962) մասին։ 1966 թվականի արձանագրությամբ նախատեսվում էր խորհրդային աջակցությունը Հելուանի մետալուրգիական համալիրի կառուցմանը։ Վեցօրյա պատերազմի ժամանակ Խորհրդային Միությունը պաշտպանեց Իսրայելի հակառակորդ ուժերին։ 1970-ական թվականներին կնքվեցին մի շարք տնտեսական, տեխնիկական, գիտական համագործակցության համաձայնագրեր։ 1971 թվականին կնքվեց «բարեկամության և համագործակցության» պայմանագիր։
Սերգեևկա (գյուղ, Իվանովի գյուղական խորհուրդ)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Սերգեևկա գյուղում բնակվում էր 159 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասպերգիլ

Ասպերգիլ (լատ.՝ Aspergillus), անկատար սնկերի ցեղ։ Հայտնի է ավելի քան 170, ՀՀ-ում՝ մոտ 50 տեսակ։ Առավել հաճախ հայտնաբերվում են ասպերգիլ սև (A. niger), ասպերգիլ դեղին (A. flavus), ասպերգիլ ծխագույն (A. fumigatus), ասպերգիլ օքրայագույն (A. ochraceus), ասպերգիլ սպիտակավուն (A. candidus) տեսակները, որոնք բնակվում են հողում, այնտեղից տարածվում միջավայրի տարբեր հիմնանյութերի վրա։


== Սնկի նկարագրություն ==


=== Արտաքին կառուցված ===
Միցելիումի հենարանային բջջից դեպի վեր աճում են ուղղաձիգ կոնիդիակիրներ, որոնց գնդաձև կամ գավազանաձև լայնացած գագաթը կրում է կոնիդիոգեն բջիջների (ստերիգմաներ) վրա շղթայաձև դասավորված կոնիդիումներ։ Որոշ տեսակների մոտ հայտնաբերվել է պայուսակավոր փուլը, որի ժամանակ առաջանում են մանր գնդաձև պտղամարմիններ՝ կլեյստոտեցիումներ։


=== Սննդառություն ===
Սապրոտրոֆներ են, կան նաև մակաբույծներ։ Մասնակցում են ոչ միայն բուսական, և կենդանական մնացորդների, այլև քիմիական կազմով բավականին բարդ նյութերի քայքայման շարժընթացներին, նպաստում հողագոյացմանը և նյութերի շրջանառությանը։


== Նշանակություն ==
Բորբոսապատում են սննդամթերքը, անասնակերը, արդ. հումքը, արտադրանքը, ձեռագրերը, գրքերը։ Առավել վնասակար են ախտածին տեսակները (ծխագույն, դեղին, սև, սպիտակավուն ասպերգիլները), որոնք առաջացնում են մարդու և կենդանիների ասպերգիլոմիկոզներ, ասպերգիլոտոքսիկոզներ, ալերգիա։ Ասպարգիլներն ունեն խոշոր տնտեսական նշանակություն, դրանք համարվում են ֆերմենտների, օրգանական թթուների, հակաբիոտիկների, վիտամինների և այլնի պրոդուցենտներ։
Պերճ Ֆազլյան

Պերճ Հայկի Ֆազլյան (դեկտեմբերի 4, 1926, Կ. Պոլիս- փետրվարի 15, 2016, Բեյրութ), դերասան, ռեժիսոր։


== Կենսագրություն ==
Ավարտել է Կ. Պոլսի Մխիթարյան և Կեդրոնական վարժարանները, քաղաքապետարանի թատրոնի դասընթացները, 1944 թ. մասնակցել է նույն թատրոնի ներկայացումներին։ 1965-1967 թթ. կատարելագործվել է Փարիզում։ 1951 թվականից գործել է Բեյրութում։ 1959 թվականին հիմնել է Փափազյան թատերախումբը (ղեկավարել է մինչև 1971 թ.), 1963 թ.՝ Լիբանանյան արաբական թատրոնը, 1971 թ.՝ «Ազատ բեմ» սեփական թատերախումբը։ 1976 թ. հաստատվել է Մոնրեալում, կազմակերպել «Հայ բեմ» թատերախումբը, հանդես եկել Կանադայի և ԱՄՆ-ի քաղաքներում, նաև Լոնդոնում։
Բեմադրություններից են՝ Պանյոլի «Տոպազ», Լևոն Շանթի «Հին աստվածներ», Պարոնյանի «Պաղտասար աղբար», Գոլդոնիի «Երկու տիրոջ ծառան», Շեքսպիրի «Ամառային գիշերվա երազը», Մոլիերի «Տարտյուֆ» («Խաչագողը»), Գոգոլի «Ամուսնություն» և այլն, խաղացել է բոլոր ներկայացումներում։ ՀՀ հեռուստաթատրոնում բեմադրել է «Քարիտեզճին» (ըստ Երուխանի «Ձուկին փոխարեն» պատմվածքի, 1986)։ Նկարահանվել է լիբանանյան և եգիպտական կինոյում («Մատանի վաճառողը», «Պահակի աղջիկը» և այլն)։


== Ծանոթագրություններ ==
Ռուդնի (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՌուդնիՌուդնի (ռուս.՝ Рудный, բաշկիրերեն՝ Рудный), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաբական Միացյալ Էմիրությունների վարչական բաժանում

ՄԱԷ-ն բաղկացած է 7 էմիրություններից՝ Աբու Դաբի, Աջման, Դուբայ, Ֆուջեյրա, Ռաս-ալ-Խայմա, Շարջա և Ումմ-ալ-Քուվեյն։ 7 էմիրությունները միասին գրավում են տարածք, որը համարժեք է Պորտուգալիային։ Աբու Դաբիի Էմիրությունը գրավում է պետության տարածքի 85%-ը, իսկ ամենափոքր էմիրության՝ Աջմանի տարածքն է ընդամենը 250 քառ. կմ։
ՄԱԷ-ի յոթը էմիրություններն են՝

Աբու Դաբիի Էմիրություն
Աջմանի Էմիրություն
Դուբայի Էմիրություն
Շարջայի Էմիրություն
Ռաս-ալ-Խայմայի էմիրություն
Ումմ-ալ-Քուվեյնի Էմիրություն
Ֆուջեյրայի Էմիրություն


== Ծանոթագրություններ ==
Եմելյան Պուգաչովի հուշարձան (Մոզդոկ)

Եմելյան Պուգաչովի հուշարձան (ռուս.՝ Памятник Емельяну Пугачеву), խորաքանդակ Ռուսաստանի Հյուսիսային Օսիայի Հանրապետություն-Ալանիայի Մոզդոկ քաղաքում։ Նվիրված է Ռուսաստանի գյուղացիական պատերազմի առաջնորդ Եմելյան Պուգաչովին։ Տեղադրվել է 1985 թվականին քաղաքի Կոմերիտական զբոսայգում։


== Պատմություն ==
Սկսված ռազմական գործողությունների պատճառով Մոզդոկի ամրապնդման հարց էր առաջացել։ 1770 թվականի սկզբին այն արդեն ստացել էր քաղաքի կարգավիճակ, իսկ ամռանը ստացել էր իր մշտական ​​պահակային բանակը՝ 40 բերդային թնդանոթ, դրագունների զորք և 100 կալմիկներ։ Անվտանգությունն ավելի ամրապնդելու համար Թերեքի երկայնքով բնակեցվել էին Վոլգայի կազակական զորքի կազակների 517 ընտանիքներ։ Նրանց ձևավորած հինգ ստանիցաները (Գալյուգաևսկայա, Իշչերսկայա, Նաուրսկայա, Մեկենսկայա և Կալինովսկայա) կազմել էին Մոզդոկի կազակական գունդը։
Կյանքը կազակական գյուղերում այդ ժամանակ դժվար էր և անհանգիստ։ Կազակները սահմանապահ ծառայություն էին իրականացնում, ապահովում էին փոստային կապն ամրոցների միջև, մասնակցում ռազմական արշավներին։ Այս ամենը բացասական ազդեցություն ուներ սովորական կազակների նյութական բարեկեցության վրա և, ի վերջո, Մոզդոկի գնդի կազակների շրջանում հանգեցրեց անկարգությունների։
Այսպիսի իրավիճակում ստանիցաներ մուտք գործեց Եմելյան Պուգաչովը։ Նա սկսեց ակտիվ հակակառավարական քարոզչություն։ Երեք ստանիցաների կազակները նրան ընտրեցին ատաման, և նա հանձն առավ մեկնելու Սանկտ Պետերբուրգ և նրանց բողոքը ներկայացնելու կայսրուհուն։ Կազակները համաձայնեցին։
Ճանապարհին Պուգաչովը մթերապաշար գնելու նպատակով մտավ Մոզդոկ։ 1772 թվականի փետրվարի 8-ին քաղաքից դուրս գալիս նրան բռնեցին տեղի կազակները և տեղափոխեցին Մոզդոկի գնդի ռազմական պարետ եսաուլ Ուստին Ագաֆոնովի մոտ։
Հարցաքննության ավարտին Պուգաչովն ուղարկվել է բերդի կալանատուն, որտեղ նա շղթայվել է։ Սակայն մի քանի օր անց՝ 1772 թվականի փետրվարի 13-14-ի գիշերը, նա փախել է Մոզդոկի կայազորի գումարտակի 1-ին ընկերության իրեն հսկող զինվոր Վենեդիկտ Լապտևի հետ։
Պուգաչովի փախուստի մասին հայտարարվել է բոլոր գյուղերում և բնակավայրերում, սակայն նրան չգտան։ Փախուստից հետո կազմակերպվեց «խռովարարին» ընտրածների հանդեպ հաշվեհարդար։ Նրանք բոլորը ձերբակալվեցին. ոմանք Մոզդոկում, ոմանք՝ իրենց գյուղերում և պատժվեցին։ Մեկ տարի անց Պուգաչովը հայտնվեց Յաիկի կազակների շրջանում որպես ժողովրդական ապստամբության հզոր առաջնորդ։


== Հուշարձան ==
1985 թվականի փետրվարին Մոզդոկ քաղաքի Կոմսոմոլսկի այգում տեղադրվեց Եմելյան Պուգաչովի հուշարձանը, որի հեղինակն է Հյուսիսային Օսիայի գեղարվեստի ֆոնդի քանդակագործ Նիկոլայ Իվանովիչ Նեստերենկոն։
Խորաքանդակը պատկերում է աջ ձեռքին թուր բռնած Եմելյան Պուգաչովին։ Հուշարձանին արված է հետևյալ մակագրությունը.


== Ծանոթագրություններ ==
Իրպեն (քաղաք, Ուկրաինա)

Անվան այլ կիրառումների համար տե՛ս՝ Իրպեն (այլ կիրառումներ)Իրպեն (ուկրաիներեն՝ Ірпінь), քաղաք Ուկրաինայի Կիևի մարզի Իրպենի քաղաքային խորհուրդում, մարզային նշանակության քաղաք։ Հիմնադրվել է 1899 թվականին։
2011 թվականի տվյալներով Իրպեն քաղաքում բնակվում էր 39 972 մարդ։ Բնակավայրը զբաղեցնում է 37051 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Imperfect Harmonies

Imperfect Harmonies - ամերիկահայ երաժիշտ Սերժ Թանգյանի երկրորդ ալբոմն է, թողարկվել է 2010 թ. սեպտեմբերի 21-ին։ Թողարկումից երեք շաբաթ անց ալբոմը մեկնարկեց երրորդ հորիզոնականում "Billboard" ծանր ռոքի հիթ-շքերթում,, բայց հաջորդ շաբաթ դուրս մնաց լավագույն տասնյակից։


== Երգացանկ ==


== Արտաքին հղումներ ==
Ալբոմը Սերժ Թանգյանի պաշտոնական կայքում Archived 2011-01-11 at the Wayback Machine.
Երևանի տարածաշրջանային թիվ 1 պետական քոլեջ

Երևանի տարածաշրջանային թիվ 1 պետական քոլեջ, միջին մասնագիտական ուսումնական հաստատություն։ Հիմնադրվել է նախկին Էլեկտրատեխնիկական քոլեջի (հիմնադրված 1971 թ.) և նախկին թիվ 2 արհեստագործական ուսումնարանի (հիմնադրված 1967 թ.) միաձուլման արդյունքում։ Ուսուցման ձևը առկա և հեռակա է։ Ուսանողների թիվը՝ 424։
2007 թվականին ՀՀ Վարչապետի որոշումով ստեղծված միջգերատեսչական հանձնաժողովի որոշմամբ քոլեջը մրցութային կարգով ընդգրկվել է Եվրոպական Միության բյուջետային աջակցության ծրագրով նախատեսված 12 բազմագործառութային քոլեջների ցանկում։


== Մասնագիտություններ ==
Էկոնոմիկա, հաշվապահական հաշվառում և աուդիտՀաշվապահԴերասանական արվեստԴերասանՇուկայաբանությունՇուկայագետՌեժիսուրաՌեժիսորՀասարակական սննդի սպասարկման կազմակերպումՄենեջերԷլեկտրական մեքենաներ և ապարատներԷլեկտրամեխանիկՀասարակական սննդի սպասարկման կազմակերպում===Մենեջեր
ՀեռակաԻրավագիտությունԻրավագետ
ՀեռակաՀասարակական սնունդԽոհարարԶարդակիրառական արվեստՈսկերիչ


== Արտաքին հղում ==
Քոլեջի կայքը Archived 2015-07-16 at the Wayback Machine.


== Ծանոթագրություններ ==
Moses (երգ, Ֆրենչ Մոնտանա)

Անվան այլ կիրառումների համար տե՛ս՝ Moses (այլ կիրառումներ)«Moses», ամերիկացի ռեփեր Ֆրենչ Մոնտանայի երգը, որում իրենց մասնակցությունն ունեն նաև երգիչ Քրիս Բրաունը և Migos խումբը։ Այն որպես սինգլ թողարկվել է 2015 թվականի օգոստոսի 21-ին և ընդգրկվել է Մոնտանայի «Casino Life 2» միքսթեյպում։ Երգի պրոդյուսերներն են Southside-ը, TM88-ը, DJ Spinz-ը և K-Major-ը։


== Տեսահոլովակ ==
Երգի տեսահոլովակը, որի ռեժիսորն է Spiff TV-ն, ներկայացվել է 2015 թվականի նոյեմբերի 2-ին WorldStarHipHop կայքում, իսկ նոյեմբերի 12-ին տեղադրվել է Մոնտանայի VEVO ալիք։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2016-03-04 at the Wayback Machine. MetroLyrics կայքում
Չաբան (գյուղ, Օվրուչի շրջան)

Չաբան (ուկրաիներեն՝ Чабан), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Չաբան գյուղում բնակվում էր 118 մարդ։ Բնակավայրը զբաղեցնում է 0,51 կմ² տարածք։ Բնակչության խտությունը կազմում էր 231,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արազդայանի իջվածք

Արազդայանի իջվածք, Արազդայանի դաշտ, գոգավորություն Հայաստանի Արարատի մարզում, Արաքսի հովտում, Արարատյան դաշտի հարավարևելյան հատվածում, Արարատյան Արտեզյան Ավազանի Արարատի տարածաշրջանում։ Ջրառն իրականացնում է հիմնականում խորքային պոմպերով։ Հիմնական հորատանցքերի հաստատված պաշարներ՝ 2138,9 լ/վրկ


== Տես նաև ==
Արազդայանի ջրանցք


== Ծանոթագրություններ ==
Ամենաթանկարժեք լուսանկարների ցանկ

Ցանկում ներկայացված են աշխարհի ամենաթանկարժեք լուսանկարները, որոնք վաճառվել են, որպես կանոն, աճուրդներում մեկ միլիոն դալարից ավելի թանկ գնով։


== Ամենաթանկարժեք լուսանկարները ==


== Ծանոթագրություններ ==


== Արտաքին հղումներ ==
Artnet top ten most expensive photographs, ապրիլ, 2003 թվական
The two most expensive Stieglitz photos, 2006
Սոթբիսի պաշտոնական կայքը
Christie’s աճուրդի տան պաշտոնական կայքը
Շաղատ (գետ)

Անվան այլ կիրառումների համար տե՛ս՝ Շաղատ (այլ կիրառումներ)Շաղատ, գետ Հայաստանի Սյունիքի մարզում, սկիզբ է առնում Զանգեզուրի լեռներից և Շաղատ գյուղի մոտ թափվում Անգեղակոթի ջրամբարը։ Երկարությունը 10 կմ է։


== Ծանոթագրություններ ==
Արգենտինական կրիա

Արգենտինական կրիա կամ չիլիական կրիա (լատ.՝ Chelonoidis chilensis), ցամաքային կրիայի տեսակ։ Հանդիպում է այդ կրիայի երկու ենթատեսակ՝ Chelonoidis chilensis chilensis և Chelonoidis chilensis donosobarrosi:


== Նկարագրություն ==


=== Արտաքին տեսք ===
Կրիայի միջին չափը վահանի երկարությամբ հասնում է 25 սմ-ի։ Վահանը մի փոքր տափակ է, քերթավոր, որի պաշտպանիչ մասը գտնվում է կենդանիների հետնամասում և ունի կախովի եզրեր։ Վերին ծնոտը կեռ է։ Գունավորումը չնկատվող է՝ դեղնաշագանակագույն։ Արուները ավելի փոքր են քան էգերը, բայց նրանց վահանի ծայրերի սրությունը ավելի լավ է արտահայտված։ Ինչպես ցամաքային կրիաների մեծամասնությունը, այս տեսակի արուների վահանների վրա նկատվում է մի փոքր փոս։ Կրիայի ձագերը ծնվում է 45-47 մմ չափով և կշռում են մոտ 25 գրամ։


=== Տարածում և արեալ ===
Հանդիպում է Արգենտինայում, Հարավային Բոլիվիայում և Պարագվայում։
Արգենտինական կրիաները գիշերը և օրվա մեծ մասը անցկացնում են իրենց փորված փոսերում։ Չոր և սառը ժամանակաշրջանում խորը թաքստոցներ են փորում իրենց հորերում։


=== Սնունդ ===
Նրանք հիմնականում սնվում են բուսական սննդով՝ մրգերով, թփերի և ծառերի ոստերով, կակտուսներով և խոտով։ Նրանք կարող են ուտել խխունջ, որն իրենց համար կալցիումի և սպիտակուցի աղբյուր է հանդիսանում։


=== Բազմացում ===
Զուգավորումը տեղի է ունենում նոյեմբեր-դեկտեմբեր ամիսներին, իսկ ձվադրումը՝  հունվարին։ Բնի մեջ լինում է մինչև վեց ձու՝ 3,5 սմ տրամագծով և 4,5 սմ երկարությամբ։ Ինկուբացիայի տևողությունը մոտ մեկ տարի է։


== Արգենտինական կրիա և մարդ ==
Արգենտինայի կենտրոնական և հյուսիսային տեղամասերում բնակիչների պատճառով կրիաների թվաքանակը նվազում է։ Կրիաներին արտահանում են վաճառելու նպատակով, ինչը թույլատրված է օրենքով։
Առևտրային նպատակներով արգենտինական կրիայի արտահանումը Պարագվայից արգելված է։ Որսալը և արտահանելը թույլատրվում է միայն գիտական նպատակներով։
Բոլիվիայից հիմնականում արտահանվում է ԱՄՆ։


== Լրացուցիչ տեղեկություններ ==
Կան ապացույցներ, որ վերջերս հայտնաբերվել է կրիաների նոր տեսակ՝ Chelonoidis petersi, որը սերտորեն կապված է արգենտինական կրիայի հետ։ Վերջինս Chelonoidis chilensis-ից տարբերվում է իր ավելի մեծ չափերով և մուգ գույնով։


== Ծանոթագրություններ ==


== Գրականություն ==
Кудрявцев С. В. Фролов В. Е. Королёв А. В. Террариум и его обитатели. — М.: Лесная промышленность, 1991. — С. 76. 


== Արտաքին հղումներ ==
Արգենտինական կրեան zooclub.ru կայքում
Արգենտինական կրեան cherepahi.ru կայքում Archived 2010-11-15 at the Wayback Machine.
Կիվիիլի

Կիվիիլի (էստ․՝ Kiviõli), քաղաք Էստոնիայի Իդա-Վիրումաա նահանգի Կիվիիլի շրջանում։
2012 թվականի տվյալներով քաղաքում բնակվում էր 5502 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
(Հատված)

«(Հատված)», Հովհաննես Թումանյանի ստեղծագործություններից։


== Պատմուտյուն ==
Հավանաբար գրվել է 1890-ական թվականներին։
Եղիշե Չարենցի անվան գրականության և արվեստի թանգարանի Թումանյանի ֆոնդի 260-րդ համարում պահվում է Օ․ Գրիգիդյանի ալբոմը և դրա մեջ՝ ինքնագիրը։
Առաջին անգամ տպագրվել է 1929 թվականի փետրվարի 20-ին՝ «Պրոլետար օրաթերթ»-ի 41-րդ համարում։


== Ծանոթագրություններ ==
Վուստերվից

Վուստերվից (գերմ.՝ Wusterwitz), կոմունա Գերմանիայում, Բրանդենբուրգի տարածքում։
Մտնում էոտսդամ Միթելմարկ շրջանի կազմի մեջ։ Բնակչությունը 3151 մարդ է (2010 թվականի դեկտեմբերի 31–ի տվյալներով)։ Զբաղեցնում է 23,43 կմ² տարածք։ Պաշտոնական կոդը՝ 12 0 69 688։


== Ժողովրդագրություն ==


== Ծանոթագրություններ ==
Կին Յամեի

Կին Յամեի (金韻梅, 1864, Նինբո, Չինաստան - մարտի 4, 1934(1934-03-04)), նաև անվանում են Չին Յա-մեի կամ Ջին Յամեի, անգլ.՝ Y. May King, ծննդով չինացի, ամերիկաբնակ բժշկուհի, հիվանդանոցի ադմինիստրատոր, մանկավարժ և սննդի մասնագետ։ Նրան են վերագրում Առաջին համաշխարհային պատերազմի տարիներին տոֆուի ներկայացումը ԱՄՆ գյուղդեպարտամենտին (USDA):


== Վաղ կյանք ==
Կին Յամեին ծնվել է 1864 թվականին Նինբո քաղաքում։ Նրա հայրը՝ քահանա Քյինգ Լինգ-յիուն (Chin Ding-yu), նորադարձ քրիստոնյա էր։ Երկու տարեկանում խոլերայի համաճարակի պատճառով որբացել է։ նրան որդեգրել են ամերիկացի միսիոներներ Դիվի Բեթուն ՄաքՔարթին և Խուանա Մ. Նայթ ՄաքՔարթին։ Նրանք խրախուսում էին նրան օգտագործել իրեն տրված անունը և սովորել չինարեն այնպես, ինչպես անգլերենը, իսկ նա նաև սովորել է խոսել ճապոներեն և ֆրանսերեն։ Հաճախել է Նյու Յորքի հիվանդանոցի կանանց բժշկական քոլեջը, որը հիմնադրել է Էլիզաբեթ Բլեքվելը, որն ավարտել է 1885 թվականին։ Նա առաջին չինուհին էր, որը բժշկության գիտական աստիճան է ստացել Ամերիակայի Միացյալ Նահանգներում (1888 թվական)։ Չինաստանի հյուպատոսը ներկա էր ավարտական արարողությանը՝ ականատես լինելու Կինի հաջողություններին։ Հետագա ուսումը շարունակել է Ֆիլադելֆիայում և Վաշինգտոնում : Նա նաև սովորել է լուսանկարչություն և բժշկական դպրոցում գտնվելու ընթացքում բժշկական միկրոլուսանկարչության վերաբերյալ ամսագրի հոդված հրապարակել։


== Կարիերա ==

1890-1894 թվականներին Ճապոնիայի Կոբե քաղաքում ղեկավարում էր կանանց և երեխաների համար հիվանդանոցը, որտեղ մնացել է մալարիայից ապաքինվելուց հետո։ Նա ղեկավարում էր կանանց հիվանդանոցը և Տյանցզինում բուժքույրերի վերապատրաստման ծրագիրը։ Նաև 1907 թվականին Չժիլիում հիմնադրել է Կանանց հյուսիսային բժշկական դպրոցը։
Ամերիկայի Միացյալ Նահանգներում դասախոսություններ էր կարդացել չինական մշակույթի, կանանց և բժշկության մասին, այդ թվում ելույթ Լոս Անջելեսի բժշկական ասոցիացիայում և ելույթ Քարնեգի Հոլում։ Overland Monthly-ում հոդված է հրապարակել Հոնոլուլուի չինական թաղամասի (1902) և New-York Tribune- ում սոյայի մասին (1904)։ Նա Առաջին աշխարհամարտի տարիներն անցկացրել է ԱՄՆ-ում՝ ԱՄՆ գյուղդեպարտամենտի հետ։ Նա 1904 թվականին Նյու Յորք քաղաքում ելույթ է ունեցել խաղաղության միջազգային համաժողովում։


== Անձնական կյանք ==
1894 թվականին Կին Յամեին Ճապոնիայում ամուսնացել է Հիպոլիտուս Լաեսոլա Ամադոր Էկա դա Սիլվայի հետ։ Պարոն դա Սիլվան վաճառական և թարգմանիչ էր, ծնվել էր Հոնկոնգում։ Նրանք ամուսնալուծվել են 1904 թվականին։ Ունեին որդի՝ Ալեքսանդրը, որը ծնվել է 1895 թվականին Հոնոլուլուում, Հավայան կղզիներում։ Նա մահացել է 1918 թվականին Ֆրանսիայում՝ Առաջին համաշխարհային պատերազմում որպես ամերիկացի զինվոր և թաղվել Առլինգտոնի ազգային գերեզմանատանը՝ «Ալեքսանդր Ա. Կին» անունով։ Կին Յամեին իր վերջին տարիներն անցկացրել է Պեկինում և մահացել թոքաբորբից՝ 1934 թվականին, 70 տարեկան հասակում։


== Ծանոթագրություններ ==


== Արտաքին հղումներ ==
Overlooked No More: Yamei Kin, the Chinese Doctor Who Introduced Tofu to the West – The New York Times
Biographical information about Kin Yamei at the Soy Info Center.
James Kay MacGregor, "Yamei Kin and her Mission to the Chinese People", The Craftsman 9 November 1905): 242-249.
Թաղարի

Թաղարի, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դավենդա

Դավենդա (ռուս.՝ Давенда), քաղաքատիպ ավան Ռուսաստանի Անդրբայկալյան երկրամասի Մոգոչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 772 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոե Շանտալովո

Նովոե Շանտալովո (ռուս.՝ Новое Шанталово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրգայ (գետ)

Կիրգայ (ռուս.՝ Кыргай), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Ուսկատ գետի ձախ ափին՝ 22 կմ հեռավորության վրա։ Գետի երկարությունը 46 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդգես Շողերյան

Վարդգես Հարությունի Շողերյան (մայիսի 5, 1916, Փանիկ (Սուրմալուի գավառ) - դեկտեմբերի 4, 1994, Երևան), հայ խորհրդային դրամատուրգ, լրագրող, ԽՍՀՄ գրողների միության անդամ (1944), Երկրորդ համաշխարհային պատերազմի մասնակից։


== Կենսագրություն ==
Վարդգես Շողերյանը ծնվել է 1916 թվականի մայիցի 5-ին, Սուրմալուի գավառի Փանիկ գյուղում։ 1918 թվականին ընտանիքով գաղթել և բնակություն է հաստատել Երևանում։ Մինչև 1924 թվականը եղել է ամերիկյան որբանոցում։ Ավարտել է Երևանի Խաչատուր Աբովյանի անվան միջնակարգ դպրոցը և ջրաշինարարական տեխնիկումը։ Շուրջ տասը տարի աշխատել է Երևանի քաղսովետի գործկոմում որպես տեխնիկ, գույքերի սեկտորի վարիչ։ Աշխատանքին զուգընթաց սովորել է թատերական քառամյա ստուդիայում, որն ավարտելուց հետո աշխատանքի է անցել Երևանի պատանի հանդիսատեսի թատրոնում։ 1941-1942 թվականներին ծառայել է խորհրդային բանակում, մասնակցել Հայրենական մեծ պատերազմին։ 1949 թվականին ավարտել է Երևանի մարքսիզմ-լենինիզմի երեկոյան համալսարանը, 1951 թվականին՝ Մոսկվայի Մաքսիմ Գորկու անվան գրականության ինստիտուտի գրական բարձրագույն դասընթացները։ 1953 թվականին ավարտել է Երևանի Խաչատուր Աբովյանի անվան մանկավարժական համալսարանի լեզվագրական ֆակուլտետը (էքստեռն), որից հետո աշխատել է Երևանի Վ. Ի. Լենինի անվան էլեկտրամեքենաշինական գործարանի բազմատպաքանակ թերթում որպես խմբագիր, «Սովետական Հայաստան» ամսագրում որպես բաժնի վարիչ, «Ավանգարդ» թերթում որպես գրական աշխատող։ 1962-1977 թվականներին աշխատել է Հայկական ԽՍՀ հեռուստատեսության և ռադիոհաղորդումների պետական կոմիտեում։ 1977 թվականից անհատական թոշակառու է։ Անդրկովկասի թատրոնները բեմադրել են Շողերյանի առաջին գործը «Գնացք» պատմահեղափոխական պիեսը, որին հաջորդել են «Մելիք Ադամ», «Մի օր հոսպիտալում», «Մեծ սիրտը», «Հայրենիքի դուստրը» և այլ երկեր։ «Մայրեր և որդիներ» դրաման պատկերում է ծնողների ու որդիների փոխհարաբերությունը մեր ժամանակներում, իսկ «Դժվարին օրեր»-ը՝ գյուղի սոցիալիստական վերափոխումը։ Շողերյանը հեղինակ է նաև «Եռապատում» (նվիրված 1918 թ. Սարդարապատի հերոսական ճակատամարտին), «Դատից առաջ», «Ես քո խիղճն եմ» և այլ դրամաների։ Նրա թատերգությունները բեմադրվել են Երևանում, Թբիլիսիում, Բաքվում, Ստեփանակերտում, Սոֆիայում (Բուլղարիա) և այլուր։


== Երկեր ==
Կարոտ, Երևան, 1946, 20 էջ։
Կոլխոզի նախագահը, Երևան, 20 էջ։
Պիեսների ժողովածու (գրքի մեջ տեղ է գտել Վարդգես Շողերյանի «Մի օր հոսպիտալում» դրաման), Երևան, Հայպետհրատ, 1951, 341 էջ։
Ֆերմայի վարիչը, Երևան, 1958, 27 էջ։
Բերքի տոնը, Երևան, 1959, 26 էջ։
Սովետահայ դրամատուրգիա (պիեսների ժողովածու, գրքի մեջ տեղ է գտել Վ. Շողերյանի «Գնացք» դրաման), Երևան, Հայպետհրատ, 1959, 765 էջ։
Ակումբը 40 տարում, Երևան, 1960, 30 էջ։
Կոմունիզմի կառուցողների ակումբը, Երևան, 1962, 24 էջ։
Բարեկամության համալսարանը, Երևան, 1967, 30 էջ։
Ակումբավարը, Երևան, 1968, 27 էջ։
Ակումբի հմայքը, Երևան, 1968, 27 էջ։
Ժամանակի պահանջով, Երևան, 1970, 30 էջ։
Մայրեր և որդիներ (պիեսների ժողովածու), Երևան, «Հայաստան», 1971, 225 էջ։
Դրամատիկական երկեր։ Եռապատում. Հայրենիքի դուստրը, Դատից առաջ, Ես քո խիղճն եմ, Երևան, «Սովետական գրող», 1979, 266 էջ։
Թատերգություններ, Նաիրի, 1990, 198 էջ։


== Ծանոթագրություններ ==
Կոնկորդ (Նյու Հեմպշիր)

Անվան այլ կիրառումների համար տե՛ս՝ Կոնկորդ (այլ կիրառումներ)Կոնկորդը (անգլ.՝ Concord), քաղաք ԱՄՆ-ի հյուսիսարևելյան մասում, Նյու Հեմպշիր նահանգում։ Կոնկորդը Նյու Հեմպշիրի նահանգակենտրոնն է։ 2000 թ-ի տվյալներով քաղաքի բնակչությունը կազմում է 40 687 մարդ։ Քաղաքը հիմնադրվել է 1733 թ-ին։ Կոնկորդը կառավարվում է «քաղաքային խորհրդի» կողմից։ Խորհուրդը բաղկացած է 14 անդամներից, իսկ քաղաքապետը ընտրվում է երկու տարին մեկ։
Պատաս

Պատաս, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր բարձունքի վրա, խճուղային ճանապարհի հատման վայրում, Սղերդ քաղաքից 19 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիսոչանովո

Վիսոչանովո (ուկրաիներեն՝ Височанове), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վիսոչանովո գյուղում բնակվում էր 37 մարդ։ Բնակավայրը զբաղեցնում է 0,512 կմ² տարածք։ Բնակչության խտությունը կազմում էր 72,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ էլզասյան ջրանցք

Մեծ էլզասյան ջրանցք (ֆր.՝ Grand canal d'Alsace), արհեստական ջրանցք Էլզասում։
Ջրանցքի երկարությունը 50 կմ է։ Շատ կարևոր դեր ունի Էլզաս քաղաքի համար։ Կառուցվել է 1932 թ.: Կառուցումը ընդհատվել էր երկրորդ համաշխարհային պատերազմի ժամանակ, սակայն հետագայում շինարարությունը շարունակվել է։ Ջրանցքի բացումը կայացել է 1959 թ.: Ջրանցքը գտնվում է Կամբ և Ֆոգելգրյուն կոմմունաների մեջտեղում։
Ջրանցքի վրա կառուցված են 4 Հէկ։


== Ծանոթագրություններ ==
Եղջերախոռ

Եղջերախոռ, սար՝ հիշատակված հայերեն ձեռագրի 14-րդ դարի մի հիշատակարանում։ Դիրքը՝ անհայտ։ Երկար շրջագայելուց հետո Բարսեղ Սյունեցի քահանան այստեղ գտել է իր Առաքել եղբորը մահացած։


== Ծանոթագրություններ ==
Զալիվնոյ (այլ կիրառումներ)

Զալիվնոյ, կարող է վերաբերել՝

Զալիվնոյ - գյուղ Ռուսաստանի Ռոստովի մարզի Տացինսկի շրջանում
Զալիվնոյ - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում
Բագվիստ Վերին

Բագվիստ Վերին, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Աղբակ գետի ստորին հոսանքի տարածքում։


== Բնակչություն ==
XIX դարի վերջին ուներ 14 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արթուր Գրիգորյան (բժիշկ)

Անվան այլ կիրառումների համար տե՛ս՝ Արթուր Գրիգորյան (այլ կիրառումներ)Արթուր Ա. Գրիգորյան, հայ բժիշկ։ ԱՄՆ Ջորջիա նահանգի նյարդավիրաբուժական ինստիտուտի նյարդավիրաբույժ։


== Կենսագրություն ==
Արթուր Գրիգորյանը ծնվել և մեծացել է Հայաստանում։ 1991 թվականին ավարտել է Ուկրաինայի բժշկական ինստիտուտը։ Ասպիրանտուրան շարունակել է ԱՄՆ տեղափոխվելուց հետո՝ Նյու Յորքի Ալբերտ Այնշտայնի անվան բժշկական քոլեջում։ Նա անցել է լիարժեք ռեզիդենտուրա նյարդավիրաբուժության գծով Նյու Ջերսիի բժշկության և ատամնաբուժության համալսարանում։ 2004 թվականին Գրիգորյանը պաշտպանել է թեկնածուական ատենախոսություն «Ներգանգային անևրիզմաների բուժում» թեմայով։
Բժիշկ Գրիգորյանը մեծ ներդրում ունի Երևանի պետական բժշկական համալսարանի «Լևոն և Քլոտիա Նազարիան» ռադիոլոգիայի կենտրոնի զարգացման գործում և այդ կենտրոնում վիրահատել է նյարդավիրաբուժական հիվանդություններով տառապող բազմաթիվ հիվանդների։ Բժիշկ Գրիգորյանի հովանավորությամբ և աջակցությամբ ԵՊԲՀ օրդինատորները հնարավորություն են ստացել վերապատրաստվելու Ջորջիայի նյարդավիրաբուժական ինստիտուտում։


== Պարգևներ ==
Հայաստանի Հանրապետության Նախագահի մրցանակ, 2012


== Ծանոթագրություններ ==
Հավերժական քաղաք (ֆիլմ)

«Հավերժական քաղաք» (անգլ.՝ The Eternal City), 1923 թվականի ռազմական համր մելոդրամա։ Հոլլ Քեյնի նույնանուն վեպի էկրանավորումը։


== Սյուժե ==
Դավիդ Ռոսսի որբի մասին հոգ է տանում թափառաշրջիկ Բրունոն։ Այնուհետև տղային որդեգրում է բժիշկ Ռոսելլին և մեծացնում է իր աղջկա՝ Ռոմայի հետ։ Մեծանալով՝ Դավիդը և Ռոման սիրահարվում են իրար։ Երբ սկսվում է Առաջին համաշխարհային պատերազմը, Դավիդը և Բրունոն մեկնում են ռազմաճակատ։ Ռոման դառնում է քանդակագործ։ Աղջկան ֆինանսական օգնություն է ցուցաբերում պարոն Բոնելլին՝ կոմունիստների գաղտնի առաջնորդը։ Այնուհետև Դավիդն անցնում է ֆաշիստների կողմը և դառնում է Մուսսոլինիի աջ ձեռքը։ Կրկին հանդիպելով Ռոմայի հետ՝ նա ենթադրում է, որ Բոնելլին վերջինիս սիրեկանն է և սպանում է նրան։ Ռոման իր մեկենասի մահվան մեղքը վերցնում է իր վրա, և Դավիդը հասկանում է, որ նա միշտ հավատարիմ է եղել իրեն։


== Հետաքրքիր փաստեր ==
Ֆիլմի պրեմիերան կայացել է 1923 թվականի դեկտեմբերի 17-ին։
Առաջին ֆիլմն է, որը Սեմյուել Գոլդվինը պրոդյուսերավորել է Goldwyn Pictures կինոընկերությունից դուրս գալուց հետո։
Ֆիլմը համարվում է կորսված, սակայն պահպանվել են ֆիլմի ութ մասերից երկուսը։
Այս ֆիլմում կարճատև  կերպարներում հանդես են եկել Բենիտո Մուսսոլինին և Իտալիայի թագավոր Վիկտոր Էմանուիլ III:
Մանչուկ - պաժի էպիզոդային դերը, առանց  տիտրերում նշելու, հայտնվում է սկսնակ դերասանուհին Բեթթի Բրոնսոն։


== Դերերում ==
Բարբարա լա Մարր - Դոննա Ռոմա
Բերտ Լիտելլ - Դավիդ Ռոսսի
Լայոնել Բերիմոր - բարոն Բոնելլի
Ռիչարդ Բեննետ - Բրունո
Մոնտեգյու Լավ - Մինգելլի


== Ծանոթագրություններ ==


== Արտաքին հղումներ ==
Հավերժական քաղաք(անգլ.) ֆիլմը Internet Movie Database կայքում
Ֆիլմի մասին TCMDB.com Archived 2007-10-01 at the Wayback Machine. կայքում
Գլասհյութեն (Վերին Ֆրանկոնիա)

Գլասհյութեն (գերմ.՝ Glashütten), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 1447 մարդ (ըստ 2010 թվականի դեկտեմբերի 31-ի)։ Տարածքը կազմում է 3,53 կմ²։ Պաշտոնական կոդ՝ 09 4 72 141։


== Ծանոթագրություններ ==


== Արտաքին հղումներ ==
Պաշտոնական էջ
Տրուդովոե (գյուղ, Մարյինի շրջան)

Անվան այլ կիրառումների համար տե՛ս՝ ՏրուդովոեՏրուդովոե (ուկրաիներեն՝ Трудове), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Տրուդովոե գյուղում բնակվում էր 116 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օզան (Էն)

Անվան այլ կիրառումների համար տե՛ս՝ Օզան (այլ կիրառումներ)Օզան (ֆր.՝ Ozan) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դե Վո կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01284։


== Աշխարհագրություն ==
Կոմունան Փարիզ քաղաքից գտնվում է 340 կմ հարավ-արևելք, դեպի հյուսիս՝ Լիոն քաղաք, 75 կմ է և 32 կմ հյուսիս-արևմուտք Բուրկ ան Բրեսից։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 618 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 389 մարդկանցից 312-ը տնտեսապես ակտիվ են եղել, 77-ը՝ պասիվ (ակտիվության ցուցանիշը` 80,2% է, 1999 թվականին՝ 71,5%)։ 312 ակտիվ բնակիչներից աշխատել են 293-ը (156 տղամարդ, 137 կին), գործազուրկ է եղել 19 մարդ (7 տղամարդ և 12 կին)։ 77 պասիվներից 23 հոգի եղել են աշակերտ կամ ուսանող, 31-ը՝ թոշակառու, 23 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Озан» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-16 
«Озан» (ֆրանսերեն)։ cassini.ehess.fr։ Վերցված է 2014-05-16
Անտառում ծնվել է տոնածառ (մուլտֆիլմ)

«Անտառում ծնվել է տոնածառ», սովետական ամանորյա մուլտֆիլմ , 1972 թվական, ռեժիսոր Բորիս Բուտակով։ Նկարահանվել է «Էկրան» ստեղծագործական միությունում։
Ցուցադրվել է Կենտրոնական հեռուստատեսությամբ։ Մուլտֆիլմը եթեր է դուրս եկել նաև մանկական հեռուստահաղորդումների ժամանակ, օրինակ` «Բարի գիշեր, երեխաներ»։


== Սյուժե ==
Կեսգիշերին նկարիչների սենյակում կենդանանում են նկարների հերոսները։ Նկարված մարդուկը կենդանանում է և գնում անտառ` տոնածառ բերելու։ Նկարված կենդանիները հավաքվում են տղայի շուրջ, և նա ցույց է տալիս իր ֆիլմը տոնածառի մասին։ Գործողությունները կատարվում են «Անտառում ծնվել է տոնածառ» երգի ներքո, որը նրանք կատարում են բոլորով։


== Ստեղծողներ ==
Սցենարի հեղինակ և ռեժիսոր` Բորիս Բուտակով
Բեմադրող նկարիչ` Նատալյա Բոգոմոլովա
Օպերատոր` Ա. Ֆրանգո
Կոմպոզիտոր` Վ. Սվեշնիկով
Հնչյունային օպերատոր` Ա. Կուցիյ
Մոնտաժը` Նինա Բուտակովա
Նկարիչներ` Ի. Բերեզին, Վ. Պուխովա, Գ. Չերնիկովա, Նինա Պոմորցևա
Խմբագիր` Վալերիա Կոնովալովա
Ռեժիսորի ասիստենտ` Վ. Պիխովա
Նկարի տնօրեն` Մ. Չիչելնիցկիյ


== VHS և DVD թողարկումներ ==


== Քննադատի կարծիք ==


== Ծանոթագրություններ ==


== Արտաքին հղումներ ==
«В лесу родилась ёлочка» մուլտֆիլմը «Անիմատոր.ռու» կայքում
Посмотреть мультфильм
Творческое объединение «ЭКРАН» Archived 2016-03-05 at the Wayback Machine.
Посмотреть мультфильм Archived 2018-10-30 at the Wayback Machine. на MULTDOM.COM
Անամուռի գավառակ

Անամուռ, գավառակ Կիլիկիայում, Ադանայի նահանգի Իչելի գավառում։ Կենտրոնը Չորակ ավանն էր։


== Աշխարհագրություն ==
Տարածվում էր Միջերգրական ծովի ափին։


== Բնակչություն ==
XIX դարի վերջին ուներ 17000 բնակիչ։


== Վարչական բաժանում ==
XIX դարի վերջին ուներ 96 գյուղ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հայկական եկեղեցի (Ֆոկշանի)

Հայկական եկեղեցի (ռումիներեն՝ Biserica Armenească Sfântul Gheorghe), Հայ առաքելական եկեղեցի Ռումինիայի Ֆոկշանի քաղաքի Կոտեստի փողոցի 22 հասցեում։ Այն նվիրված է Սուրբ Գևորգիին։
Տեղի հայերի կողմից 18-րդ դարում կառուցված եկեղեցին գտնվում է 1600 թվականի փայտե եկեղեցու տեղում։ 1738 թվականի փաստաթղթում նշված է հողամասի վաճառքը։ 1789 թվականի ավստրիական քարտեզի վրա եկեղեցին պատկերված է կիսատ։
Եկեղեցին կառուցված է ռումինական վերածննդի ոճով։ Գավթում կան կամարներ, որոնք հենված են ութանկյուն քարե սյուների վրա։ Դռների և պատուհանների շրջանակները զարդարված են քարի մեջ փորագրված բուսական մոտիվներով։ Սկզբում եկեղեցին ուներ քառակուսի հիմքերի վրա աղյուսից երկու ութանկյուն սյուներ գավթի և նավի վերևում։
Եկեղեցին ընդգրկված է Ռումինիայի մշակույթի և կրոնական գործերի նախարարության պատմական հուշարձանների ցանկում, որը նշում է 1789 թվականը որպես շինարարության ավարտի ամսաթիվը։


== Ծանոթագրություններ ==
Մոլային զանգված

Մոլային զանգված, նյութի մեկ մոլի զանգվածը։ Արտահայտվում է Ավոգադրոյի հաստատունի միջոցով։ Եթե տվյալ նյութի մոլեկուլի զանգվածը m1 է, իսկ մեկ մոլում մոլեկուլների թիվը՝ NA, ապա մոլային զանգվածը՝
M=m1NA (1.4)
Միավորների ՄՀ-ում մոլային զանգվածի միավորը, համաձայն (1.4) սահմանման, 1 կգ/մոլ-ն է։ m1 զանգվածը, կարելի է արտահայտել
Mr հարաբերական մոլեկուլային զանգվածի միջոցով, ուստի՝ մոլային զանգվածը՝
M=Mr գ/մոլ (1.5)
Նյութի քանակը մոլեկուլային ֆիզիկայի հիմնական հասկացություններից է։ Այն չպետք է շփոթել նյութի զանգվածի հետ։ Կապը նյութի m զանգվածի և \nu նյութի 
քանակի միջև տրվում է հետևյալ բանաձևով՝
m= m1N=m1NAn (1.6)
Նկատի ունենալով (1.4) բանաձևը՝ կստանանք կապը նյութի զանգվածի նյութի մոլային զանգվածի միջև՝
m=nM (1.7)
(1.7) բանաձևից բխում է նյութի քանակի հաշվարկման նոր արտահայտություն՝

  
    
      
        ν
        =
        
          
            μ
            
              M
            
          
        
      
    
    {\displaystyle \nu ={\frac {\mu }{\mathrm {M} }}}
  ։
Որոշ նյութերի և խառնուրդների մոլային զանգվածները


== Գրականություն ==
Քիմիայի 11-րդ դասարանի դասագիրք
Սոոմեցա

Սոոմեցա (էստ․՝ Soometsa), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 105 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիլիչիկի

Տիլիչիկի (ռուս.՝ Тиличики), գյուղ Ռուսաստանի Կամչատկայի երկրամասի Օլյուտորսկի շրջանի կազմում։
Բնակչությունը 2010 թվականին գրանցված տվյալներով կազմում էր 1744 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)